РЕПУБЛИКА СРБИЈА
АП ВОЈВОДИНА
ГРАД СРЕМСКА МИТРОВИЦА
Градска управа за опште и заједничке послове и имовину
Број: 02-34/2024-V
Дана, 14.05.2024.године

На основу члана 101. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), начелник Градске управе за опште и заједничке послове и имовину доноси 

Р Е Ш Е Њ Е 
о именовању конкурсне комисије за спровођење јавног конкурса

1. Именује се Конкурсна комисија (у даљем тексту: Комисија) за спровођење јавног конкурса за попуњавање извршилачког радног места Послови одржавања јавних зелених површина I у Служби за одржавање и изградњу инфраструктуре у Градској управи за опште и заједничке послове и имовину Града Сремска Митровица, разврстаног у звање „саветник“ – 1 извршилац, систематизовано у члану 27. Правилника о организацији и систематизацији радних места у Градским управама и Градском правобранилаштву Града Сремска Митровица („Сл.лист Града Сремска Митровица“, број 2/2024 и 4/2024) под редним бројем 56.

2.  Комисија се именује у следећем саставу: 

1) Нада Недић, Руководилац Службе за одржавање и изградњу инфраструктуре у Градској управи за опште и заједничке послове и имовину, у свању самостални савентик, са високом стручном спремом, као председник и члан Комисије
2) Јелена Ђонлић, Руководилац Службе за управљање људским ресурсима, самостални саветник, висока стручна спрема, члан Комисије и 
3)  Александар Спајић, распоређен на радно место Послови на изградњи и одржавању јавне инфраструктуре, самостални саветник,  висока стручна спрема, члан Комисије. 



О б р а з л о ж е њ е

Решењем 11-19/2024-V број 13.05.2024.године, покренут је поступак попуњавања извршилачког радног места Послови  одржавања јавних зелених површина I разврстаног у звање саветник, систематизовано чланом 27.Правилника о унутрашњем уређењу и систематизацији радних места у Градским управама и Градском правобранилаштву Града Сремска Митровица под редним бројем 56. путем јавниог конкурса.
Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи јавни конкурс, да комисија има непаран број чланова, а најмање три, као и да најмање један члан комисије мора имати стечено високо образовање.
Чланом 20. став 1. Уредбе прописано је да, ако се попуњава извршилачко радно место председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.
Чланом 19. став 4. Уредбе прописано је да најмање један члан комисије мора да има стечено високо образовање.
У складу са напред наведеним, одлучено је да Комисија има три члана, да је један члан службеник који је претпостављен службенику на радном месту које се попуњава, да један члан обавља послове из области управљања људским ресурсима и да три члана имају високо образовање, чиме су испуњени услови за чланове комисије прописани Уредбом, те је одлучено као у диспозитиву решења.

